גלעד חן

גלעד חן (נולד ב-4 ביוני 1971), הוא פרופסור להתנגות ארגונית, שחיין עבר, אלוף ישראל ושיאן ישראל בשחייה שהשתתף באליפות העולם (פרת' 1991). בעל שתי מדליות כסף מהמכביה השלוש עשרה (1989). גלעד חן בן קיבוץ חפציבה התאמן בקבוצת השחייה של הפועל גלבוע בהדרכתו של בן דודו ארנון אבני ואחר כך בהדרכתו של נח רם. בשנים 1996-1993 למד לתואר ראשון בפסיכולוגיה ושחה באוניברסיטת המדינה של פנסילבניה. בשנת 1998 סיים תואר שני ובשנת 2001 קיבל את הדוקטורט שלו מאוניברסיטת ג'ורג' מייסון בפסיכולוגיה ארגונית. באליפות ישראל (בריכת 25 מטר) שנערכה בנהריה בפברואר 1986 זכה במדליית ארד, במשחה ל-400 מטר מעורב אישי בשיא ישראלי חדש לגילאי 15 של 4:47.21 דקות, אחרי אמיר שטרנפלד (4:37.79 דקות) וחן גנור (4:47.03 דקות) שניהם מהוד השרון בית ברל. חן השתתף באליפות ישראל שנערכה בווינגייט באוגוסט אותה שנה שבוע לאחר תאונת הדרכים הקטלנית שבה מצאו את מותם עשרה אנשים בני קיבוצו, חפציבה, ביניהם שלושה נערים בני כיתתו ועוד שישה נערים בוגרים יותר, שחזרו מקייטנת הקיץ. באליפות עצמה הוא קבע במשחה ל-200 מטר מעורב אישי שיא ישראלי חדש לגילאי 15 של 2:16.60 דקות וזכה במדליית ארד, במשחה ל-400 מטר מעורב אישי בתוצאה של 4:50.45 דקות, אחרי יוחאי ליפשיץ (4:40.20 דקות) ואמיר שטרנפלד (4:41.59 דקות). בתחרות שמונה האומות שנערכה באנטוורפן, בלגיה ביולי 1987 סיים במקום חמישי במשחה ל-400 מטר מעורב אישי בתוצאה של 4:50.87 דקות ובמקום שביעי במשחה ל-200 מטר פרפר בשיא אישי חדש של 2:14.75 דקות. באליפות ישראל שנערכה בווינגייט בסוף אוגוסט אותה שנה הוא זכה בשתי מדליות, כסף וארד. מדליית כסף, במשחה ל-100 מטר חזה בשיא ישראלי חדש לגילאי 16 של 1:09.24 דקות, אחרי שגיא שטיגמן (1:08.28 דקות) ולפני אלון קובל (1:10.60 דקות). מדליית ארד, במשחה ל-400 מטר מעורב אישי בשיא ישראלי חדש לגילאי 16 של 4:43.21 דקות, אחרי ערן גרומי שקבע שיא ישראלי חדש לגילאי 17 ו-18 של 4:42.13 דקות, ואמיר שטרנפלד (4:43.02 דקות). חן הגיע אל המכביה ה-13 לאחר שהתאמן כשנה בארצות הברית. בתחרויות שנערכו בבריכת השחייה של אוניברסיטת תל אביב בחודש יולי 1989 זכה חן ב-2 מדליות כסף. במשחה ל-200 מטר מעורב אישי בתוצאה של 2:10.27 דקות, אחרי צ'ארלס רוז מארצות הברית (2:09.86 דקות) ובמשחה ל-400 מטר מעורב אישי בשיא ישראלי חדש של 4:32.85 דקות, 4 מאיות השנייה לאט יותר מרוז (4:32.81 דקות). היה זה שיאו הראשון של חן ששיפר את שיאו הוותיק של יורם כוכבי. בתחרות "שמונה האומות" שנערכה באוסלו, נורווגיה באפריל 1990 סיים במקום השביעי במשחה ל-400 מטר מעורב אישי בתוצאה של 4:49.76 דקות ובמקום השמיני במשחה ל-200 מטר מעורב אישי בתוצאה של 2:16.16 דקות. באליפות ישראל שנערכה ביולי אותה שנה זכה בשתי מדליות זהב, במשחה ל-200 מטר מעורב אישי בשיא אישי חדש של 2:09.24 דקות, 7 מאיות השנייה איטי מהשיא הישראלי של יורם כוכבי (2:09.17 דקות), לפני ערן גרומי (2:09.30 דקות) ובמשחה ל-400 מטר מעורב אישי בשיא ישראלי חדש של 4:31.84 דקות וקבע את הקריטריון לאליפות העולם. באליפות העולם שנערכה בפרת', אוסטרליה בינואר 1991 סיים במקום ה-27 במשחה ל-200 מטר מעורב אישי בתוצאה של 2:09.30 דקות. כמו כן, הוא פסל במשחה ל-400 מטר מעורב אישי. באליפות ישראל שנערכה ביולי אותה שנה הוא זכה במדליית כסף במשחה ל-200 מטר מעורב אישי בתוצאה של 2:13.49 דקות, אחרי אלון קובל (2:10.82 דקות) ולפני ניל מזרחי במכבי חיפה. באליפות ישראל שנערכה בווינגייט בסוף חודש מאי 1992 והיוותה תחרות אחרונה לקביעת המינימום האולימפי, קבע שני שיאי ישראל חדשים, במשחה ל-200 מטר מעורב אישי בתוצאה של 2:07.94 דקות, שיפור לשיאו הוותיק של כוכבי (2:09.17 דקות) ובמשחה ל-400 מטר מעורב אישי בתוצאה של 4:29.48 דקות, אך לא הצליח לעמוד במינימום הנידרש למשחקים האולימפיים ולכן לא השתתף באולימפיאדת ברצלונה (1992). בתחרות השחייה של המכביה ה-14 שנערכה באוניברסיטת תל אביב ביולי 1993 זכה במדליית ארד במשחה ל-400 מטר מעורב אישי בתוצאה של 4:38.5 דקות, אחרי סטיבן ורנר מארצות הברית ויואב מאירי ישראל (4:37.5 דקות). באליפות אירופה שנערכה בשפילד, אנגליה באוגוסט אותה שנה הוא סיים במקום ה-23 במשחה ל-200 מטר מעורב אישי בתוצאה של 2:08.75 דקות ובמקום ה-16 במשחה ל-400 מטר מעורב אישי בתוצאה של 4:29.77 דקות. חן נשוי ואב לשתי בנות ומתגורר בפוטומק, מרילנד. הוא פרופ' להתנהגות ארגונית באוניברסיטת מרילנד. גלעד חן באתר Swimrankings (באנגלית) פרופיל של גלעד חן באתר University of Maryland (באנגלית) אלכס פרסלמן, שיא מצויין לשגב פורת ב-200 חתירה, מעריב, 21 בפברואר 1986 אלכס פרסלמן, פורת מחק את גניאל מהטבלה, מעריב, 23 בפברואר 1986 מאיר הראובני ואמיר גילת, יגון ואבל בקיבוץ חפציבה;המוות הלם בעשר משפחות, מעריב, 1 באוגוסט 1986 אלכס פרלסמן, שיא ישראלי כמתנת פרידה מהחברים, מעריב, 8 באוגוסט 1986 אלכס פרלסמן, זוהר בריכה - גלילי שבר השיא ב-100 גב, מעריב, 10 באוגוסט 1986 סוף השבוע בבריכה, מעריב, 10 באוגוסט 1986 אלכס פרלסמן, שממון איכותי ביום הראשון באליפות השחיה, מעריב, 27 באוגוסט 1987 אלכס פרלסמן, ברוק ואפרתי: יש כרטיס לאוסטרליה, מעריב, 20 ביולי 1990 אלכס פרלסמן, גלעד חן ועוד 3 שיאי סוף שבוע, מעריב, 22 ביולי 1990 אנדרי רוזנטול:עליה ושיא בה, מעריב, 19 ביולי 1991